31.5.2023
FI
Euroopan unionin virallinen lehti
L 141/49
KOMISSION TÄYTÄNTÖÖNPANOPÄÄTÖS (EU) 2023/1054, annettu 30 päivänä toukokuuta 2023, Euroopan parlamentin ja neuvoston asetuksen (EU) 2021/696 soveltamissäännöistä siltä osin kuin on kyse unionin avaruusohjelman nojalla perustetun järjestelmän tarjoamien valtiollisen satelliittiviestinnän palvelujen palvelukokonaisuudesta
EUROOPAN KOMISSIO, joka
ottaa huomioon Euroopan unionin toiminnasta tehdyn sopimuksen, ottaa huomioon unionin avaruusohjelman ja Euroopan unionin avaruusohjelmaviraston perustamisesta sekä asetusten (EU) N:o 912/2010, (EU) N:o 1285/2013 ja (EU) N:o 377/2014 ja päätöksen N:o 541/2014/EU kumoamisesta 28 päivänä huhtikuuta 2021 annetun Euroopan parlamentin ja neuvoston asetuksen (EU) 2021/696 (1) ja erityisesti sen 63 artiklan 3 kohdan, sekä katsoo seuraavaa: (1)
Asetuksen (EU) 2021/696 62 artiklan mukaisesti valtiollisen satelliittiviestinnän, jäljempänä ’GOVSATCOM’, komponentissa yhdistetään satelliittiviestintäkapasiteetit ja -palvelut ja muodostetaan yhteinen unionin satelliittivies­ tintäkapasiteettien ja -palvelujen kokonaisuus asianmukaisine turvallisuusvaatimuksineen.
(2)
Asetuksen (EU) 2021/696 63 artiklan 1 kohdan mukaisesti GOVSATCOM-kapasiteettien ja -palvelujen tarjoaminen on varmistettava palvelukokonaisuuden mukaisesti.
Palvelukokonaisuuden olisi perustuttava valtiollisen satelliitti­ viestinnän käyttäjien tarpeisiin siten, että siihen sisällytetään joustavat ja käyttäjien mukautettavissa olevat GOVSATCOM-palvelut.
Sen olisi sen vuoksi katettava päästä päähän -palvelut, ankkuroidut kapasiteettipalvelut ja raakakapasiteettipalvelut.
(3)
Palvelukokonaisuuden olisi katettava unionin yhteiseen kokonaisuuteen sisällytettävät nykyiset ja odotetut kapasiteetit ja palvelut.
Näin ollen palvelukokonaisuuteen olisi sisällytettävä erilaisia vaihtoehtoja vasteajan, taajuusalueiden, turvallisuustasojen ja muiden ominaisuuksien osalta.
(4)
Palvelujen tarjoamisen varmistamiseksi on tarpeen kuvailla prosessi, jonka mukaisesti GOVSATCOM-käyttäjät lähettävät palvelupyynnöt GOVSATCOM-keskittymään.
GOVSATCOM-vastuuviranomaiset toimivat välittäjinä tässä prosessissa.
(5)
GOVSATCOM-palvelujen tarjonnan ja kysynnän vastaavuuden varmistamiseksi palvelujen saatavuuden on perustuttava yhdistettyjen ja jaettujen satelliittikapasiteettien ja hankittujen palvelujen tarjontaan ja kysyntään.
(6)
Tässä päätöksessä säädetyt toimenpiteet ovat GOVSATCOM-kokoonpanossa kokoontuvan ohjelmakomitean lausunnon mukaiset,
ON HYVÄKSYNYT TÄMÄN PÄÄTÖKSEN:
1 artikla Määritelmät Tässä päätöksessä sovelletaan komission täytäntöönpanopäätöksen (EU) 2023/1055 (2) 2 artiklan määritelmiä.
(1) EUVL L 170, 12.5.2021, s. 69.
(2) Komission täytäntöönpanopäätös (EU) 2023/1055, annettu 30 päivänä toukokuuta 2023, satelliittiviestintäkapasiteetin, palvelujen ja käyttäjälaitteiden yhteiskäyttöä ja priorisointia koskevien sääntöjen vahvistamisesta Euroopan parlamentin ja neuvoston asetuksen (EU) 2021/696 66 artiklan 2 kohdassa tarkoitetun tehtävän täyttämiseksi (ks. tämän virallisen lehden s. 57).